48 



hegyük hajlik szét egy kissé. A megfelelő fogmeder 1 (13. rajz) nincs 

 élesen körülhatárolva s az állkapocs szintjéig emelkedő teljes közfalak 

 által három gödörre van felosztva (a, b, c), a melyek nagysága az illető 

 foggyökerekével arányos. 



M. 2. sup. (5 — 8. rajz). Ez a fog is állandóan háromgyökerű. Belső 

 gyökere (d) a leghosszabb s legvastagabb, az elülső-külső (e) rövidebb 

 és karcsúbb, a hátsó-külső (f) még rövidebb s még vékonyabb, azonban 

 kettős hegye az öregedő példányon szokatlanul megvastagodott. Mind 

 a három a fog főtengelyétől kissé kifelé görbül. A megfelelő fogmeder 

 (13. rajz) nincs élesen körülhatárolva s az állkapocs szintjéig emelkedő, 

 teljes és erőteljes közfalak által három gödörre (d, e, f) osztott, a melyek 

 nagysága a megfelelő gyökerekével arányos. 



M. 3. sup. (9 — 12. rajz). A harmadik felső zápfog is állandóan 

 háromgyökerű. Az elülső-külső (h) a legrövidebb, a másik kettő (g, i) 

 meglehetősen egyforma hosszú s mind a három kissé kifelé görbül. Egy 

 nagyon fiatal palesztinai példányon a belső s az elülső-külső, a var. 

 aegyptiacus-on pedig a belső s a hátsó-külső gyökér (28. rajz) össze 

 van olvadva. A megfelelő fogmeder (13. rajz) nincs élesen körülhatárolva 

 s az állkapocs szintjéig emelkedő erőteljes közfalak által három gödörre 

 van felbontva (g, h, i). 



M. 1. inf. (14 — 17. rajz). Az alsó fogsor első záp foga állandóan két- 

 gyökerű. A hátsó gyökér (k) valamivel hosszabb, karcsúbb, egyenes 

 s a hegyén gyöngén kéthegyű ; az elülső (j) kissé meggörbült vagy 

 rézsútosan irányul előfelé s mindig egyhegyű. A megfelelő fogmeder 

 (26. rajz) nincs élesen körülhatárolva s egy nagyon vastag és teljes 

 keresztfal által két gödörre (j, k) bomlik fel. 



M. 2. inf. (18 — 21. rajz). A második alsó zápfogat is állandóan két, 

 teljesen szabad gyökér (l, m) tünteti ki. Mind a kettő egyenes, az elülső 

 rövidebb és tisztán kéthegyű. A megfelelő fogmeder (26. rajz) nincs 

 élesen körülhatárolva s egy erőteljes, folytonos keresztfal által két 

 gödörre (l, m) osztott. 



M. 3. inf. (22 — 25. rajz). A harmadik alsó zápfog szintén határo- 

 zottan kétgyökerű s mindegyik gyökere tisztán kéthegyű. Az elülső 

 (n) jóval rövidebb és karcsúbb, mint a hátsó (0). A megfelelő fogmeder 

 (26. rajz) nincs élesen körülhatárolva s V-alakú közfal által egy elülső 

 szívalakú (n) és egy hátsó, tojásdad (0) gödörre osztott. 



1 Az egy foghoz tartozó alveolust fogmcdernc k, ugyanazon fogmeder 

 egyes üregeit pedig f o g gö d r ö k-nek vagy ürege k-nek nevezem. 



